2021. gada Noteikumi Nr.

Rīgā (prot. Nr.   .§)

**Kārtība, kādā stipendijas atbrīvojamas no aplikšanas**

**ar iedzīvotāju ienākuma nodokli**

*Izdoti saskaņā ar likuma*

*“Par iedzīvotāju ienākuma nodokli”*

*9.panta sesto daļu*

1. Noteikumi nosaka kārtību, kādā no Ministru kabineta apstiprināto fondu (turpmāk — fonds) un starptautisko izglītības un sadarbības programmu (turpmāk — programma) līdzekļiem izmaksātajām stipendijām ir piešķirams atbrīvojums no aplikšanas ar iedzīvotāju ienākuma nodokli (turpmāk — nodoklis).
2. No aplikšanas ar nodokli atbrīvo stipendijas, kuras:
   1. izmaksā ar Ministru kabineta rīkojumu apstiprinātajā sarakstā iekļautie fondi, saskaņā ar attiecīgā fonda izstrādātu nolikumu, kurš reģistrēts Valsts ieņēmumu dienestā;

2.2. izmaksātas no to programmu līdzekļiem, kuras iekļautas ar Ministru kabineta rīkojumu apstiprinātajā sarakstā.

1. Lai fonds varētu pretendēt uz iekļaušanu ar Ministru kabineta rīkojumu apstiprinātajā sarakstā, tas līdz taksācijas gada 15.jūnijam vai 15.decembrim Finanšu ministrijā iesniedz:
   1. iesniegumu ar lūgumu iekļaut to ar Ministru kabineta rīkojumu apstiprinātajā sarakstā;
   2. Uzņēmumu reģistra lēmumu (reģistrācijas apliecību) par fonda reģistrāciju (kopija);
   3. fonda stipendijas nolikums, kas ir noformēts atbilstoši šo noteikumu 9.punkta prasībām;
   4. fonda statūti (kopija).
2. Finanšu ministrija pēc šo noteikumu 3.punktā noteiktajiem termiņiem 30 dienu laikā apkopo saņemtos iesniegumus un divu mēnešu laikā pēc iesniegumu apkopošanas sagatavo un iesniedz noteiktā kārtībā Ministru kabinetā tiesību akta projektu par grozījumiem Ministru kabineta rīkojumā.
3. Izglītības un zinātnes ministrija par programmām, to izmaiņām, sniedz informāciju Finanšu ministrijai līdz šo noteikumu 3.punktā noteiktajam termiņam.
4. Pēc iekļaušanas ar Ministru kabineta rīkojumu apstiprinātajā sarakstā fonds katru stipendijas nolikumu reģistrē Valsts ieņēmumu dienestā šajos noteikumos noteiktajā kārtībā.
5. Fonds reģistrācijai Valsts ieņēmumu dienestā iesniedz visu ceturksnī nodibināto stipendiju nolikumus līdz ceturksnim sekojošā mēneša piecpadsmitajam datumam.
6. Valsts ieņēmumu dienests pieņem lēmumu par atteikumu jauna stipendiju nolikuma reģistrēšanai, ja fonds par iepriekšējo taksācijas gadu nav iesniedzis paziņojumu iedzīvotāju ienākuma nodokli regulējošajos normatīvajos aktos noteiktajā kārtībā.
7. Fonda stipendijas nolikumā sniedzamas šādas ziņas:
   1. stipendijas nodibināšanas mērķis, kuram jāatbilst likuma “Par iedzīvotāju ienākuma nodokli” noteiktajai stipendijas definīcijai;
   2. prasības personām, kuras var pretendēt uz stipendijas piešķiršanu;
   3. stipendijas piešķiršanas noteikumi;
   4. laikposms, uz kādu stipendija tiek piešķirta;
   5. stipendijas apmērs un tās izmaksas kārtība;
   6. stipendijas finansēšanas avoti.
8. Valsts ieņēmumu dienests 15 dienu laikā pēc attiecīgā fonda stipendijas nolikuma saņemšanas pieņem lēmumu par nodibinātās stipendijas nolikuma reģistrāciju vai, ja iesniegtais stipendijas nolikums neatbilst šo noteikumu 9.punktā noteiktajām prasībām, pieņem lēmumu par atteikumu to reģistrēt un informē fondu par pieņemto lēmumu.
9. Stipendija personai, kura apgūst programmu, var tikt izmaksāta arī:
   1. ar ārvalsts mācību iestādes vai mācību programmas organizētāja starpniecību;
   2. saskaņā ar iesniegtajiem rēķiniem, sedzot mācību maksu un ar ceļa izdevumiem, uzturēšanos mācību vietā, kā arī citus ar izbraukšanu uz ārvalsti saistītus izdevumus.
10. Ja fonda stipendijas nolikumā vai programmas noteikumos stipendijas piešķiršanai ir paredzēts, ka stipendijas ietvaros personas mācībām (studijām) vai apmācībai ārvalstī ir atlīdzināmi arī ceļa izdevumi, izdevumi par naktsmītni (apmešanās vietu) un izdevumi, kas saistīti ar izbraukšanas un iebraukšanas dokumentu noformēšanu, tos atlīdzina atbilstoši Ministru kabineta noteiktajai komandējumu un darbinieku darba braucienu izdevumu atlīdzināšanas kārtībai, nepārsniedzot noteiktās viesnīcas maksas normas.
11. Ja Valsts ieņēmumu dienests konstatē, ka fonds atkārtoti nesniedz paziņojumu par taksācijas gadā piešķirtajām un izmaksātajām stipendijām, kuras saskaņā ar šiem noteikumiem nav apliekamas ar nodokli, tas var rosināt fondu izslēgt no Ministru kabineta rīkojumā.
12. Atzīt par spēku zaudējušiem Ministru kabineta 2001.gada 31.jūlija noteikumus Nr.337 “Kārtība, kādā stipendijas atbrīvojamas no aplikšanas ar iedzīvotāju ienākuma nodokli” (Latvijas Vēstnesis, 2001, 115. nr.; 2009, 203.nr.).

Ministru prezidents                                                                     A.K.Kariņš

Finanšu ministrs                                                   J.Reirs